# Gabriel J. Martín

Gabriel José Martín Martín (San Fernando, Cadis, 12 de juliol de 1971) és un psicòleg, escriptor, activista gai i intersexual espanyol i pioner de la psicologia afirmativa gai.

## Biografia

Gabriel J. Martín va ser criat com a nena (sexe femení) amb el nom de Patricia, a causa de néixer amb genitals subvirilitzats, tot i que ell mai va sentir-se com a tal. En arribar a l'adolescència, va desenvolupar fisiologia associada al sexe masculí i, als 18 anys, els metges van determinar que havia nascut amb genitals intersexuals i que en realitat tenia un hipospàdies en lloc de vagina.
Un cop començada la seva vida social com a home, va iniciar una relació llarga amb una dona tot i que amb el temps es va adonar que no era heterosexual, trencant la relació amb ella i mudant-se a Barcelona, on continua residint i exercint de psicòleg.
El 1996 es va llicenciar en psicologia per la UNED, posteriorment va completar un postgrau a la Universitat de Girona. Es va dedicar als problemes dels homes homosexuals que —com va veure per alguna experiència laboral— diferien dels dels homes heterosexuals. A més a més, es va formar com a voluntari i activista a la Coordinadora Gai-Lesbiana de Catalunya.
És expert en psicologia afirmativa gai, ajudant altres homes homosexuals a superar la seva homofòbia interioritzada, les seqüeles de l'homofòbia patida al llarg de la vida o, si és possible, a sortir de l'armari al seu entorn.
A més d'assessorar homes homosexuals, és representant del Consell Espanyol de la Psicologia a l'oficina LGTB de l'Associació Americana de Psicologia (APA), és coordinador del grup de treball de Psicologia Afirmativa LGTB del Col·legi Oficial de Psicologia de Catalunya, manté un canal a YouTube i és actiu en xarxes socials com Twitter i Instagram.

## Llibres

* Martín, Gabriel J. Quiérete mucho, maricón. Manual de éxito psicoemocional para hombres homosexuales (en castellà). Roca, 2016. ISBN 978-84-16498-65-9.
* Martín, Gabriel J. El ciclo del amor marica. Relaciones de pareja (y soltería feliz) para hombres homosexuales (en castellà). Roca, 2017. ISBN 978-84-16867-44-8.
* Martín, Gabriel J.; Martín, Sebas. Sobrevivir al ambiente. Porque salir del armario no era más que el principio (en castellà). Roca, 2018. ISBN 978-84-17167-43-1.
* Martín, Gabriel J. Gay Sex. Manual sobre sexualidad y autoestima erótica para hombres homosexuales (en castellà). Roca, 2020. ISBN 978-84-18014-43-7.

## Referències

* ↑ Intersexualidad: «Nunca me sentí niña y mi comportamiento masculino era un problema». ABC. 20 de octubre de 2014.
* 1 2 País, Ediciones El. «La barba me dio la razón: aunque me criaran como una niña, yo era un niño» (en castellà), 30-06-2016. [Consulta: 1r maig 2020].
* 1 2 El psicólogo Gabriel J. Martín hablará sobre intersexualitat en la Universitat Jaume I. El Periòdic. 26 de març de 2012.
* ↑ «¿Psicología gay?» (en castellà). [Consulta: 1r maig 2020].
* ↑ "El gay debe liberarse de su propio homófobo interior". La Vanguardia. 1 d'abril de 2014.
* ↑ «Hay gays que tienen interiorizada la homofobia». El Correo. 29 de marzo de 2019.
* ↑ Gabriel J. Martín, psicólogo: "Las técnicas homófobas del obispado de Alcalá hacen que las víctimas desarrollen aversión hacia sí mismas". eldiario.es. 2 d'abril de 2019.
* ↑ “Salir del armario es una cuestión de salud psicológica, de poder sentir el vínculo con los demás”. Diario 16. 31 de març de 2018.
* ↑ «COPC». Arxivat de l'original el 2020-08-08. [Consulta: 1r maig 2020].

## Enllaços externs

* La historia de Gabriel José Martín: Intersexual y gay en la década de los 80's a The Stonewall (castellà)